./data/phi0914/phi00144/phi0914.phi00144.perseus-lat1.xml
Titus Livius (Livy)
simul in silvam ventum est, ubi plures diversae semitae erant, et       nox adpropinquabat, cum perpaucis maxime fidis via devertit   equites sine duce relicti alii alia       in civitates suas dilapsi sunt; perpauci inde Pellam celerius quam ipse Perseus,       quia recta expedita via ierant, pervenerunt   rex ad mediam ferme noctem et errore et variis       difficultatibus viae vexatus est  in regia maesta Perseo       qui Pellae praeerant, Eulaeus Euctusque, et regii pueri praesto erant   contra ea amicorum, qui alii alio casu servati ex proelio Pellam       venerant, cum saepe arcessiti essent, nemo ad eum venit   tres erant tantum cum eo fugae comites, Euander       Cretensis, Neo Boeotius et Archidamus Aetolus         cum iis, iam metuens, ne, qui venire ad se abnuerent, maius aliquid mox       auderent, quarta vigilia profugit   secuti eum       sunt admodum quingenti Cretenses  petebat Amphipolim; sed nocte a Pella exierat,       properans ante lucem Axium amnem traicere, eum finem sequendi propter       difficultatem transitus fore ratus Romanis   consulem, cum se in castra victor recepisset,       ne sincero gaudio frueretur, cura de minore filio stimulabat  P Scipio is  erat, Africanus et ipse postea deleta Carthagine appellatus, naturalis       consulis Pauli filius, adoptione Africani nepos   is septumum decumum tunc annum agens, quod ipsum curam augebat, dum effuse       sequitur hostes, in partem aliam turba ablatus erat; et serius cum redisset,       tunc demum recepto sospite filio victoriae tantae gaudium consul sensit